open-index/open-wikipedia-markdown huggingface dataset:
Majlinda Kelmendi

**Majlinda Kelmendi** (født 9. mai 1991 i Peja i Kosovo) er en kosovoalbansk judoka. Hun er kvalifisert til Sommer-OL 2012 i London. 
Majlinda begynte først med Judo da hun kun var 8 år gammel. I 2009 vant hun sin første tittel i verdensmesterskapet for Junior i Paris, Frankrike. I 2010 kom hun på femteplass i samme turnering i Marokko. I 2010 kom hun også på niendeplass i verdensmesterskapet for 52&nbsp;kg-kategorien i Tokyo, Japan. I 2014 ble hun av Marius Vizer, presidenten av IJF deklarert som nummer 1 i alle vektkategorier. I Sommer-OL 2016 vant hun gull.

Under Sommer-OL 2020 i Tokyo som ble arrangert i 2021, ble hun utslått i første runde.

## Referanser


## Eksterne lenker
*
Love Will Set You Free

**«Love Will Set You Free»** er en popballade skrevet av den svenske musikkprodusenten Martin Terefe og Sacha Skarbek, (vinner av Ivor Novello Awards). Sangen ble fremført av Engelbert Humperdinck og var Storbritannias bidrag i Eurovision Song Contest 2012 i Baku i Aserbajdsjan 26. mai 2012. 

Sangen ble offentliggjort av BBC 19. mars 2012 på kringkasterens egen Eurovision hjemmeside.

## Musikkvideo
En musikkvideo på tre minutter ble lansert på YouTube i forbindelse med utgivelsen av «Love Will Set You Free» 19. mars.

## Eurovision Song Contest 2012
I finalen endte Humperdinck og «Love Will Set You Free» på 25.-plass med bare 12 poeng av 492 mulige, og var altså nest sist. Kun Norges bidrag «Stay» fikk mindre poeng, og endte helt sist.

## Sporliste
# «Love Will Set You Free» – 2:58
# «Too Beautiful to Last» – 3:11
# «My Way» – 3:54

## Listeplasseringer

## Referanser


## Eksterne lenker
* http://bbc.co.uk/eurovision/
Leyla Aliyeva

**Leyla Əliyeva** (født 3. juli 1986 Baku) er en aserbajdsjansk programleder og kommentator. Hun var programleder for Eurovision Song Contest 2012 sammen med Eldar Qasımov og Nərgiz Birk-Petersen.

## Eksterne lenker
* 
*
Eldar Qasımov

**Eldar Pərviz oğlu Qasımov** (født 4. juni 1989 i Baku i Aserbajdsjansk SSR) er en aserbajdsjansk musiker og artist. Han utgjorde den ene halvdelen av sangduoen Ell & Nikki som vant Eurovision Song Contest 2011 med sangen «Running Scared». Duoen endte på andreplass med 122 poeng i semifinale 1 og vant deretter finalen med 221 poeng. Sammen med Leyla Aliyeva og Nərgiz Birk-Petersen var han programleder for Eurovision Song Contest 2012.

## Referanser


## Eksterne lenker
* 
* 
* 
*
Tankar

**Tankar** kan være:  

* Tankar (drikkekar), skjenkekanne for øl  
* Tankar (øy), øy i Finland, sør i Bottenvika
Iris (belgisk musiker)

**Laura van den Bruel**, kjent som **Iris** eller **Airis** (født 1995) er en belgisk kvinnelig sangartist.

## Eurovision Song Contest 2012
Den 18. november 2011, ble det annonsert av Vlaamse Radio- en Televisieomroeporganisatie (VRT), at Iris skulle representere Belgia i Eurovision Song Contest 2012. Hun fremførte sangen «*Would You?*» i semifinalen men mislyktes i å kvalifisere seg til Eurovision finalen, da hun endte på nest sisteplass i den første semifinalen med kun 16 poeng, som var nest laveste poengsum totalt for alle semifinalistene.

## Diskografi
### Album
}
|-
! scope="row" | *[[Seventeen (Iris album)|Seventeen]]*
|
* Lansert: 26 April 2012
* Plateselskap: SonicAngel
* Format: CD, Digital nedlasting
| 30
|-
|}

### Singler

## Referanser


## Eksterne lenker
* 
*
Mime (smed)

**Mime** (*Mimir*) er en smed som er kjent fra flere mytiske heltesagaer fra den norrøne og germanske middelalderlitteraturen, blant annet i Sagaen om Didrik av Bern, 3. fortelling. Denne Mime har sannsynligvis ikke samme opphav som den Mime som nevnes i de norrøne gudesagaene, men det hersker en viss usikkerhet om dette.

Våpensmeder opptrer ofte som magiske, kunnskapsrike mytiske figurer i middelalderlitteraturen. Dette kan skyldes metallvåpnenes overlegenhet i forhold til de tidligere steinøkser og steinredskaper. De som fremstiller metallsverd og økser betraktes derfor gjerne som guddommer, og med magiske evner.

I Didrikssagaen har Mime lærlingene Siegfried (Sigurd Fåvnesbane) og Velent (Wieland). Det fortelles i sagaen at Velent smidde sverdet Mimung.

Mime nevnes også i Saxo Grammaticus’ Gesta Danorum  fra det 12. århundre, og i det tyske heltediktet Biterolf og Dietlib fra det 13. århundre.

Richard Wagners operaer Das Rheingold og Siegfried har også med dvergen Mime. Han er her fremstilt som bror til dvergekongen Alberich.

## Referanser
Sandholtvatnet

**Sandholtvatnet** er et tjern utenfor Hovin i Melhus kommune i Trøndelag fylke. Elva Sandåa kobler tjernet til Gaulavassdraget. Utløpet er i tjernets nordøstlige ende.

## Referanser
Ingemar Bredeli

**Ingemar Bredeli** (født 31. januar 1959) er en norsk tidligere skøyteløper. Han representerte Norge (i blant annet i tre sprint-VM) og gikk for tre klubber (Leinstrand Idrettslag, Lambertseter Skøyteklubb og Ask Skøyteklubb) i løpet av karrieren sin. Bredeli ble norgesmester tre ganger i stafett for Ask Skøyteklubb.

## Meritter
### Internasjonale mesterskap
Sprint-VM på skøyter (deltatt tre ganger)
:* Alkmaar 1982, Karuizawa 1986 og Québec 1987.
::* beste resultat 15.-plass sammenlagt i Alkmaar 1982.

Junior-VM på skøyter deltatt i to VM ved to konkurranser.
:* Montréal 1978 i sammenlagt, Grenoble 1979 i sammenlagt.
::* beste resultat 15.-plass sammenlagt i Montréal 1978.

### Sammenlagt i [[Verdenscupen på skøyter|Verdenscupen]]

0 = ikke samlet poeng under nevnte sesong, men deltatt.

## Personlige rekorder

## Referanser




## Eksterne lenker
* 
*  Ingemar Bredeli på Jakub Majerski's Speedskating database (Adelskalender distanser og sammenlagt)
*  Ingemar Bredeli på www.ISU.html.infostradasports.com og Ingemar Bredeli på data.ISUresults.eu sine gamle nettsider. (distanseresultater)
*  Profil som Ingemar Bredeli og Ingermar Bredeli på The-Sports.org (noen resultater)
Forollsjøen

**Forollsjøen** (også skrevet *Forolsjøen*) er en innsjø i Holtålen og Midtre Gauldal kommuner i Trøndelag og Os kommune i Innlandet. Den ligger rett øst for fjellet Forollhogna og har et ganske lite nedbørfelt. Utløpet er fra nordenden, først østover til Dalbusjøen, senere nordover gjennom elva Forda (Fora) til Gaula. Sjøen ligger 993 meter over havet, like ved vannskillet mot Glommavassdraget, som ligger like øst for sørenden av sjøen, på knapt }. Så sent som 1996 ble det drøftet muligheten av å overføre vannet sørover. Imidlertid ble Forollhogna nasjonalpark opprettet i 2001, og sjøen blir liggende urørt.

Forollsjøen har ørret av meget god kvalitet.

Det er gjort arkeologiske funn som antas å være samiske offerplasser ved sjøen. 

En pilegrimsled fra Østerdalen til Nidaros går langs vestsiden av sjøen mot Budal.

## Referanser
Jan Thorsvik

**Jan Thorsvik** (født 1951) er en norsk statsviter. Han er professor ved Universitetet i Agder.

Fra 1989-1991 var Thorsvik underdirektør i Finansdepartementet. Han har blant annet skrevet bøker innen organisasjon og ledelse.I 2021 ga han ut boken  "Hvordan vårt politiske system fungerer" (2021). 

## Forfatterskap
* 1984: *Forvaltningen og straffedømte. En studie av kriminalomsorg i frihet.* Universitetsforlaget, Oslo.
* 1991: *Politikk og marked.* Bedriftsøkonomens Forlag, Oslo.
* 2007: *Hvordan organisasjoner fungerer.* (m/ Dag Ingvar Jacobsen) Fagbokforlaget, Bergen
* 2021: *Hvordan vårt politiske system fungerer* (Fagbokforlaget)

## Referanser


## Eksterne lenker
* Presentasjon av Jan Thorsvik på UiA sine nettsider (besøkt 27. mai 2012)
Storhiåsjøen

**Storhiåsjøen** (også skrevet **Store Hiåsjøen**) er en innsjø i Midtre Gauldal kommune i Trøndelag. Den ligger 927 meter over havet, i vestre del av Forollhogna nasjonalpark. Sjøen ligger helt opptil fylkesgrensa til  Hedmark, og en del av nedbørfeltet ligger i Hedmark.

Vannskillet mot Orklavassdraget er like sør for sjøen, og det ble vurdert i 1996 å overføre vannet fra Storhiåsjøen til Orkla. Men i 2001 ble nasjonalparken opprettet, og sjøen blir liggende urørt. Deltaet i sørenden av sjøen er vurdert til å være av fylkets rikeste i fjellregionen.

## Referanser
Diabeteshund

En **diabeteshund** er en type servicehund eller signalhund som er trent til å varsle om eierens blodsukker blir for høyt eller lavt. Hunden kan óg trenes til å hente blodsukkermåler eller glukosetabletter.

## Se også
* Diabetes

## Referanser


## Eksterne lenker
*
Jadebuddhatempelet

**Jadebuddhatempelet** () er et buddhistisk tempel i Shanghais bydistrikt Jing'an (Folkerepublikken Kina). Det ble etablert i 1882 med to Buddhastatuer av jade, begge fraktet sjøveien fra Burma.  

Den sittende statuen er 1,95 meter høy og veier tre tonn. Den mindre og liggende statuen forestiller Buddhas død. I tempelet befinner det seg også en større liggende buddhastatue som stammer fra Singapore.

Under Guangxu-keiserens tid (1875-1908) foretok Hui Gen, en munk fra Putuo Shan, en pilegrimsreise til Tibet og Burma. Der fikk han fra utenlandskineseren Chen Jun-Pu fem buddhastatuer av jade. To av dem tok han med seg tilbake til Shanghai og lot bygge et tempel for dem for de lokale de troendes milde gaver. 

Det tempelet som nå står der, ble bygd i perioden 1918 til 1928 under abbed Ke Chen. 

En annen av de fem statuene befinner seg i Beijing i Opplysningens hall (*Cheng Guang Dian*).

## Eksterne lenker
*  
* Fotos)
Olav Marchini

**Olav Umberto Marchini** (født 10. februar 1959) er en norsk tidligere skøyteløper. Han representerte Norge (i blant annet i tre sprint-VM) og Lambertseter SK i nasjonale løp.

## Internasjonale mesterskap
Sprint-VM på skøyter (deltatt tre ganger)
:* West-Allis 1980, Alkmaar 1982 og Helsingfors 1983.
::* beste resultat 14.-plass sammenlagt i West-Allis 1980.

## Personlige rekorder

## Referanser




## Eksterne lenker
* 
*  Olav Marchini på Jakub Majerski's Speedskating database (Adelskalender distanser og sammenlagt)
*  Olav Marchini på www.ISU.html.infostradasports.com og Olav Marchini på ISU sine gamle nettsider (data.isuresults.eu). (distanseresultater)
*  Olav Marchini på The-Sports.org (noen resultater)
Joan Franka

**Ayten Kalan**, bedre kjent som **Joan Franka** (født 1990) er en nederlandsk kvinnelig sangartist. Hennes avdøde far var av tyrkisk avstamning, mens moren er nederlandsk. Hun representerte Nederland i Eurovision Song Contest 2012 med sangen «You and Me». Hun ble velkjent i Nederland gjennom sin deltagelse i den første sesongen av talentshowet *The Voice of Holland.*

## Musikk karriere
### 2010–2011: ''The Voice of Holland''
I september 2010 deltok Joan Franka i talentshowet *The Voice of Holland* i den første sesongen. På auditionen opptrådte hun med Nickelbacks «How You Remind Me». Begge dommerne, Roel van Velzen og Jeroen van der Boom, trykket på sine «Jeg vil ha deg»-knapper, men hun valgte til slutt å være på van Velzens lag. 

I konkurransen duellerte hun mot Yvette de Bie. Begge to fremførte Joan Osborne-låten «One of Us» etter tur. Men Franka var den som trakk det lengste strået, og hun gikk derfor videre til direktesendingene, mens de Bie røk ut. I den første direkte-konkurransen sang hun Jewels «Foolish Games» og i den tredje direktekonkurransen Marc Cohns «Walking in Memphis». Hun ble slått ut av konkurransen i femte livesending, da hun sang Beverley Cravens «Promise Me».

To av sangene hun fremførte under konkurransen, hadde en viss suksess på de nederlandske salgslistene. «Foolish Games» nådde 42.-plass og «Promise Me» 45.-plass, basert på digitale nedlastinger.

### Eurovision Song Contest 2012
26. februar 2012 konkurrerte Franka mot Raffaëla Paton, en tidligere konkurrent fra *The Voice of Holland*, i den første runden av ''Nationaal Songfestival'', Nederlands nasjonale finale foran Eurovision Song Contest Hun kvalifiserte seg til finalerunden, hvor hun vant og fikk representere Nederland i Eurovision Song Contest 2012 som ble arrangert i Baku i Aserbajdsjan. Fordi hun fremførte låten sin med en gedigen fjærpryd på hodet, fikk hun tilnavnet «Indianer-Joan». Det var også en liten kontrovers i forbindelse med dette. Nederlenderne var litt usikre på om hun prøvde å gjøre narr av amerikas urbefolkning, eller ikke.

Til tross for at hun etter juryens stemmer lå sist, så ledet hun telefonavstemningen med 26,1 poeng og dermed vant hun. Sangen hennes «You and Me», ble lansert i Nederland 27. februar 2012 i form av digital nedlasting på iTunes.

Og suksessen lot ikke vente på seg. Singelen «You and Me» nådde i løpet av en ukes tid toppen på de nederlandske salgslistene.

Franka var i ilden i den andre semifinalen i Eurovision Song Contest 2012, men mislyktes i å kvalifisere seg til finalen. Dette var åttende året på rad at Nederland mislyktes i å komme seg til Eurovision-finalen.

## Diskografi
### Singler

## Referanser


## Eksterne lenker
* 
* 
* 
*
Ouyang Xun

**Ouyang Xun** (kinesisk: 歐陽詢, født 557 i Changsha i Kina, død 641 i Anhui), kalt **Xinben** (信本)) var en konfuciansk filosof og kalligraf under det tidlige Tangdynastiet. 

Han var godt belest i klassikerne og tjenestegjorde under Suidynastiet i 611 som riksmedicus. Under Tangdynastiet arbeidet han som sensor og lærer ved Hongwenakademiet.  Der underviste han i kalligrafi.  Han var også hovedforfatter av *[[Yiwen Leiju]]*, en encyklopedi over datidens litteratur og en rekke andre emner.

Han ble keiserlig kalligraf og fikk inskribere flere store keiserlige inskripsjoner. Han var ansett som kulturell filosof og embedsmann.   

I dag er hans inskripsjoner fortsatt til nytte ved det at mange begynner med å kopiere hans inskripsjoner når de begynner å skrive kalligrafi, ettersom  hans tegn anses å være stilrene og velbalanserte.

## Referanser


## Litteratur
* Wang Jingxian: "Ouyang Xun". *[[Encyclopedia of China]]* (Arts Edition), 1st ed.

## Eksterne lenker
* Gallery of Ouyang Xun at China Online Museum
* Resource Library Ouyang Xun — artnet.com.
* Yiwen Leiju "Collection of Various Matters from Classics and other Literature" — Chinaknowledge.de.
* Callygraphy during the Tang Dynasty Art Virtue
Julenatt (andre betydninger)

**[[Julenatt]]** er natten mellom Julaften og Første juledag.

Ordet er også brukt som tittel på flere plater:

## Musikkalbum
* Julenatt (Reflex-album) – koret Reflex sitt julealbum fra 1991.
* Julenatt (Anita Skorgan-album fra 1994) – Anita Skorgans julealbum fra 1994.
* Julenatt (Oslo Gospel Choir-album) – Oslo Gospel Choirs julealbum fra 1998.
* Julenatt (Anita Skorgan-album fra 2008) – Anita Skorgans julealbum fra 2008.
* Julenatt (Rein Alexander- og Elisabeth Andreassen-album) – julealbum fra 2009 med Rein Alexander og Elisabeth Andreassen.

## Film og TV
* Julenatt i Blåfjell – en norsk film fra 2009.
Dan Simion

**Dan Simion** (født 28. januar 1958) er en rumensk friidrettstrener og tidligere tresteghopper.

Han deltok i VM i friidrett 1983 uten å kvalifisere seg til finalen. Hans personlige rekord er på 17,09 m, som han hoppet i mai 1983 i Sofia. Det er det fjerde beste trestegsresultatet for en rumensk hopper noensinne.

## Trenerkarriere
Simion er utdannet fysioterapeut. Etter at han sluttet som aktiv, ble han trener.  Han flyttet til Norge i 1991, ble landslagstrener og trente høydehopperen Steinar Hoen. I dag trener han blant andre Margrethe Renstrøm (lengde), Inger Anne Frøysedal (tresteg), og Elin Holen De Capitani (handikapputøver i lengde). Han trente også Øyunn Grindem Mogstad (høyde). I de siste årene har han vært tilknyttet IK Tjalve, og er kroppsøvingslærer og trener på Wang Oslo.

## Referanser


## Eksterne lenker
* 
* Simions side hos tjalve.no
Hans Kristian K. Eriksen

**Hans Kristian (Kamfjord) Eriksen** (født 1977) er en norsk fysiker. Han er professor ved Institutt for teoretisk astrofysikk ved Universitetet i Oslo.

Han tok hovedfag i fysikk (cand.scient.) 2002 og doktorgraden (PhD) i 2006, med forskningsopphold ved California Institute of Technology og Jet Propulsion Laboratory. Han har vært førsteammanuensis ved Universitetet i Oslo siden 2009. 

Han har særlig forsket på metoder for måling av den kosmiske bakgrunnsstrålingen, med data fra NASAs WMAP-sonde. Han har gjennomført analyser av den kosmiske bakgrunnstråligen for kartlegge universets form og tidlige utviklingshistorie
  
## Priser og hedersbevisninger
Eriksen ble i 2010 tildelt Fridtjof Nansens belønning for yngre forskere *«for hans fremragende forskningsresulater innen teoretisk astrofysikk»*. I 2006 ble han tildelt  H.M. Kongens gullmedalje for beste doktorgradsavhandling ved det matematisk-naturvitenskapelige fakultet ved Universitetet i Oslo. 

## Referanser


## Eksterne lenker
* Hjemmeside ved Universitetet i Oslo
*
Taebong

**Taebong** eller **Senere Goguryeo** (**Hugoguryeo**) var en koreansk stat etablert av Gung Ye (궁예, 弓裔) på Koreahalvøya i 901.

## Historie
Gung Ye var sønn av kong Heonan eller kong Gyeongmun. En sannsiger hadde fortalt om et syn der et nyfødt barn ville føre til katastrofe for Silla, så kongen beordret drapet på barnet. En sykepleier klarte å gjemme Gung Ye og sørget for hans oppvekst. Han sluttet seg til Yang Gil's opprørsstyrke i 892.

Etter nesten 1000 år som sentralstyrt kongedømme var Silla blitt ustabailt. Gung Ye startet sitt eget opprør og absorberte etter hvert Wang Geon's styrker i Songak, og i 898 etablerte han hovedstaden der. Han slo etter hvert Yang Gil og andre lokale ledere i det sentrale Korea og proklamerte seg selv til konge over det senere Goguryeo i 901.

Han byttet navn på riket til **Majin** i 904, og til **Taebong** i 911. Gung Ye flyttet hovedstaden til Cheolwon i 905. Taebong på sitt største omfattet et geografisk område som tilsvarer dagens Nord-Hwanghae og Sør-Hwanghae, Gyeonggi, Gangwon/Kangwon, Pyongyang, Nord-Chungcheong og de sørlige delene av Sør-Jeolla.

### Taebongs fall
Senere proklamerte Gung Ye seg selv som Buddha og ble en riktig tyrann som dømte alle som gikk mot han til døden, inkludert hans egen kone, Lady Gang. I 918 hadde fire av hans egne generaler fått nok, Hong Yu (홍유, 洪儒), Bae Hyeon-gyeong (배현경, 裵玄慶), Shin Sung-gyeom (신숭겸, 申崇謙) og Bok Ji-gyeom (복지겸, 卜智謙) tok makten i landet og innsatte Wang Geon som konge. Like etter ble det nye kongedømmet Goryeo proklamert.

### Kultur
Taebong hadde stor innflytelse på Goryeo kulturelt. Gung Ye var opprinnelig en buddhistmunk. Han oppfordret til buddhisme og endret på måtene buddhist-seremonier ble utført på, deriblant Palgwanhoe (팔관회, 八關會) og Seokdeungnong (석등롱, 石燈籠). Disse overlevde Gung Yes død og Taebongs fall.

## Referanser
Ekeberg Norway Cross

**Ekeberg Norway Cross** er et terrengløp på Ekeberg, Oslo, som arrangeres av Idrettsklubben Tjalve.
Terrengløpet ble arrangert for første gang 28. mai 2011. I 2012 ble terrengløpet arrangert 8. september.

## Løype
Løpet går i variert terreng på både gress, grus, skogsti. Det er mulighet for leire, overvann og andre hindringer. I 2011 var løypa 8 km lang, mens man i 2012 løp i en 5 km lang løype som kunne løpes en eller to ganger. 

## Barneløp
Samtidig med terrengløpet blir det også arrangert et løp for barn opp til 11 år, i en hinderløype på ca 1 km.

## Referanser


## Eksterne lenker
* NorwayCross.no
Slaget ved Chipana

**Slaget ved Chipana** fant sted 12. april 1879 under salpeterkrigen mellom Chile og Peru. Det var den første kampen mellom de to flåtene og fant sted utenfor Huanillos på det som da var Bolivias kyst. Perus korvett Unión og kanonbåten Pilcomayo fant Chiles korvett Magallanes som var på tur til Iquique under kommando av Juan José Latorre. Etter en to timer lang artilleriduell fikk Unión motorproblem og forfølgelsen ble avbrutt. Magallanes unnslapp med mindre skader og kunne fullføre den delen av oppdraget som gikk ut på å levere papirer til Iquique. Men skipet var ikke i stand til å gjennomføre oppdraget med å finne ut om det var noen guanoskip som fremdeles drev handel i området.
Norway Games

**Norway Games** er et friidrettsstevne for barn og ungdom på Bislett Stadion, Oslo, som arrangeres av Idrettsklubben Tjalve. Norway Games ble første gang arrangert i 1994 og er et av landets største barne- og ungdomsstevner. De siste årene har det også vært arrangert seniorøvelser i dette populære stevnet.

## Referanser


## Eksterne lenker
* NorwayGames.no
Sørild Friidrettsklubb

**Sørild Friidrettsklubb** (stiftet 13. november 1984) er en norsk friidrettsklubb fra Grimstad i Agder, som har fått fram flere utøvere på det norske junior- og seniorlandslaget i friidrett, både på dame- og herresiden.

## Kjente utøvere
* Eivind Seland
* Hans Kristian Fløystad
* Hermund Storsæter
* Jan Sagedal
* Kåre Sagedal
* Morten Næss
* Stian Flo
* Sølvi Olsen Meinseth

## Eksterne lenker
*
Alma Halse

**Alma Halse** (født 7. desember 1907, død 18. august 1969) var en norsk forkynner, som mottok Kongens fortjenstmedalje i gull i 1965 og Alle Kvinners ærespris i 1963 for sin kristen-humanitære innsats i Alta i Finnmark. Hun hjalp foreldreløse, fattige og hjemløse, flyktninger, syke og eldre. I Bossekop bygget hun opp barnehjemmet Betania, omsorgsboliger innen psykiatrien og pleiehjem for eldre og syke. 

Alma Halse ble født på Åheim i Møre og Romsdal. Hun kom til Finnmark i 1933 som forkynner og hjelpearbeider innen Pinsebevegelsen. Menigheten Filadelfia i Ålesund støttet arbeidet økonomisk. Etter hvert ble Alma Halse et kjent navn omkring i landet og mange frivillige arbeidere dro gjennom årene til Alta for å bistå Alma Halse i hennes hjelpearbeid.
## Kilder
* John Willy Rudolph: *Alma Halse - en kvinne i kamp.* (1961), Forlaget Filadelfia
Emil Østlyngen

**Paul Emil Schytte Østlyngen** (født 3. november 1915 i Skien, død 27. mai 1985) var en norsk psykolog og pedagog. Hans doktoravhandling innen tvillingsforskning fra 1947 var regnet som solid innen fagmiljøet. Som pedagog var han tilknyttet Norsk korrespondanseskole  hvor han blant annet ga ut boka *Pedagogisk psykologi* på korrespondanseskolens eget forlag i samarbeid med Einar Høigård.

## Referanser


## Utgivelser
* *Skolen fra elevens standpunkt* (Gyldendal norsk forlag, 1939)
* *Pedagogisk psykologi* (Norsk Korrespondanseskole, 1941) i samarbeid med Einar Høigård
Frambakken

**Frambakken**, lokalt også kalt **Midtbakken**, var en hoppbakke i Brumunddal i Innlandet. Den ble brukt under hovedlandsrennet (NM) i 1913, da langrennsøvelsene gikk på Hamar. Bakken var eid av Brumunddal IL, og hadde ifølge Idrettsanlegg.no størrelse K65.

## Historie
Skiklubben Fram ble stiftet i 1895, og gikk straks i gang med å bygge en hoppbakke. Den var klar til bruk vinteren 1896, men snømangel gjorde at åpningsrennet først kunne holdes 7. februar 1897. Ingvald Kolden hoppet lengst i åpningsrennet med 23 meter. Hopprennet under hovedlandsrennet 1913 ble arrangert i Frambakken, med lengste hopp 41 meter. Rennet ble bivånet av rundt 10 000 tilskuere, deriblant kong Haakon VII.

I et landsrenn (nasjonalt renn) i Frambakken i 1910 skal Sigurd Brevig (eller Brevik) ha hoppet 54 meter. Det var i så fall hele 9 meter lengre enn det som i dag vanligvis anerkjennes som verdensrekord på den tiden. Imidlertid nevnes det i en artikkel i Aftenposten i 1913 at rekordhoppet i Frambakken var 51 meter, og i sin artikkel i samme avis om hovedlandsrennet 1913 mer enn antyder den kjente idrettslederen Fritz Huitfeldt at langhoppet var et fall.

Oplandske Skistevne ble arrangert i Brumunddal i 1911, med hopprenn i Frambakken. I 1921 fikk Skiklubben Fram i stand en leieavtale på 99 år med grunneier Olaf Stenbakken for området der Frambakken lå. Skiklubben Fram og Frem IL slo seg sammen til nye Fram IL i 1924. Under Framrennet 21. februar 1926 ble bakkerekorden forbedret til 52 meter av Sverre Snilsberg og Bjarne Eriksen. På 1930-tallet ble hoppbakken forbedret, og det ble satt opp nye tribuner for 300 tilskuere i 1935. Kaare Walberg satte ny bakkerekord med 58 meter under et landsrenn i 1931, og forbedret rekorden senere til 62 meter.

Fram IL og AIL slo seg sammen til Brumunddal IL i 1945. I 1953 ble Opplandske Skistevne igjen arrangert i Brumunddal, og Arvid Amdahl satte bakkerekord med 68 meter.

Frambakken var i bruk fram til begynnelsen av 1990-tallet.

## Kilder
*Brumunddal IL: Historikk Brumunddal IL  (besøkt 28. mai 2012)
*Thorbjørn Bakken: *[http://urn.nb.no/URN:NBN:no-nb_digibok_2008091000124 På ski i Hedmark i 100 år]*. Trysil-forlaget 1999. ISBN 82-91352-31-3. s. 37, 39, 41 og 55 (digitalisert av Nasjonalbiblioteket)
*Beskrivelse av geocache i Frambakken (besøkt 28. mai 2012)
*Idrettsanlegg.no: Frambakken
Det demokratisk-republikanske parti (Sør-Korea)

**Det demokratisk-republikanske parti** (hangul: , hanja: ) var et konservativt, autoritært og statskorporativistisk eller fascistisk politisk parti i Sør-Korea. Partiet satt med makten i landet fra dannelsen i 1963 til president Chun Doo-hwan oppløste det i 1980. President Park Chung-hee, som tok makten ved et militærkupp i 1961 og ble drept i et attentat i 1979, satt med den reelle makten i partiet.

Det demokratisk-republikanske parti ble grunnlagt av etterretningssjef Kim Jong-pil, og sluttet opp om Parks politiske linje. I hans presidentperiode opplevde Sør-Korea en statsstyrt industrialisering og sosioøkonomisk modernisering, kjent som «mirakelet ved Hanelven». Landet ble omformet fra et overveiende fattig jordbrukssamfunn til en industrialisert tigerøkonomi. Med Parks mer autoritære lederstil fra 1972 kom Det demokratisk-republikanske parti på høyden av sin makt.

Etter at Park ble myrdet, sørget president Chun for å oppløse partiet, som nominelt gikk inn i Det koreanske nasjonalparti. Det var imidlertid Det demokratiske rettferdighetspartiet som overtok makten i landet, og kan anses som Det demokratisk-republikanske partis åndelige etterfølger. Sør-Korea ble så demokratisert i 1980- og 1990-årene. Deler av det konservative politiske etablissementet i Sør-Korea kan spores tilbake til Det demokratisk-republikanske parti, men har gjennomgått både demokratiseringen og mange partiomdannelser.

## Referanser
«Esmeralda» (1855)

**«Esmaralda»** var en dampfregatt/korvett i den chilenske marinen (Armada de Chile), og var et av de viktigste skipene under salpeterkrigen. Skipet ble bygget i Storbritannia på ordre fra den chilenske regjeringen. «Esmaralda» var i tjeneste fra 1855 til hun ble senket av peruanske marinefartøyer i sjøslaget ved Iquique 21. mai 1879.

Skipet var først i bruk under Guanokrigen. I 2007 vedtok chilenske myndigheter å bygge et museumsskip som en fullskala kopi av «Esmaralda». Kopien ble påbegynt i 2010 og var ferdigbygd 20. mai 2011. Skipet har siden vært et populært turistmål i Iquique.

Det eksakte stedet der «Esmaralda» gikk ned er markert av et minnesmerke i form av en bøye malt i chilenske farger.

## Skipssjefer på «Esmaralda»

Fil:Williams2.jpg|Admiral Juan Williams Rebolledo var skipets kommandant frem til 1872.
Fil:Arturo Prat.jpg|Kaptein Arturo Prat Chacón var sjef på fregatten da den ble senket i 1879.


## Bildegalleri

Fil:Museo replica La Esmeralda.jpg|Kopien av «Esmaralda»
Fil:Boya Esmeralda.jpg|Bøyen som markerer stedet der «Esmaralda» ble senket
Fil:Esmeralda Ship's replica.jpg|Kopien sett fra siden
Fil:Sinking of the Esmeralda during the battle of Iquique.jpg|Senkingen av «Esmaralda»Maleri av Thomas Somerscales
Storelva (Røros)

**Storelva** er en elv i Røros kommune, med utspring i Riasten 803 moh på grensa til Holtålen kommune. Elva munner ut i Rien, 748 moh.
Slaget ved Topáter

**Slaget ved Topáter** ble utkjempet den 23. mars 1879 mellom Chile og Bolivia under salpeterkrigen.

Chilenske tropper hadde tatt stilling i Antofagasta-provinsen, som den gang var en del av Bolivia. De bolivianske troppene, som var svært få i forhold til de chilenske, tok stilling i den lille byen Calama. Da chilenerne ankom Calama med en styrke på 554 soldater, inkludert en mindre kavalerienhet og to kanoner, ble de møtt av totalt 135 bolivianske soldater inkludert milits. De bolivianske styrkene ble ledet av den lokale politikeren Dr. Ladislao Cabrera.

Da de bolivianske troppene så chilenerne, flyttet de sin stilling nærmere elven Topáter, som ligger rett utenfor Calama. Samtidig som de bolivianske troppene flyttet på seg, sprengte chilenerne de to broene over elven ved hjelp av sine kanoner, slik at bolivianerne ikke kunne flykte. Chilenerne sendte ut et tilbud om at de som overga seg av de bolivianske troppene ville bli spart. Dette nektet bolivianerne både før og under slaget.

Den bolivianske nasjonalhelten Eduardo Abaroa døde i slaget.

## Referanser
Nyttedyr

**Nyttedyr** er et begrep som beskriver dyr som er til nytte for andre arter, i motsetning til skadedyr. Nyttedyr kan være husdyr, kjæledyr, rovdyr, fugler, insekter, krypdyr, fisk osv. En variert og rik nyttedyrfauna er viktig i økologisk sammenheng, fordi de bidrar til å holde antallet skadedyr på et rimelige nivå. Nyttedyr er dessuten et miljøvennlig alternativ til kjemiske plantevernmidler.

## Se også
* Nyttevekster
* Skadedyr
Blodspor

**Blodspor** eller **viltspor** er både en bruksegenskap som nyttes av ettersøkshunder og en hundesport som utøves i konkurranseform av ekvipasjer. Når det jaktes hjortevilt i Norge er det påbudt å ha tilgang på en godkjent ettersøkshund, som kan søke opp skadd vilt.

## Forutsetninger
Hunden skal vise evne og vilje til å spore et utlagt kunstig spor med blod som markering i cirka 600 meter. Utgangspunktet skal være en angitt skuddplass markert med blod. Fra skuddplassen skal fluktretningen være markert (i de første 25 meterne). Sporet skal markeres med cirka 0,3 liter blod og legges med naturleg forløp i terreng med normal tetthet av hjortevilt og på slik måte at det danner fire vinkler. På minst to steder skal markeringen med blod opphøre i minst 10 meter. Minst ett av disse skal være i vinkel, der blodoppholdet skjer i brutt fluktretning. Det skal også markeres et sårleie i sporet. Ved enden av sporet skal det legges ut en del av viltet som er merket med samme blod som ble brukt i sporet. Blodsporet skal være minst 12 timer gammelt. Sporet kan ikke legges på snø eller frossen mark.

Blodsporet legges (stemples med en såkalt *[[sporstav]]*) med vanlig skrittavstand (0,5-1 m) mellom stemplene. Sporstart og sporslutt markeres med oppsparking av marken og ekstra blod. Sårleiet markeres på samme måte som sporstart og sporslutt. I enden av sporet må det legges ut en del av et hjortevilt, for eksempel en fot eller en hudbit. Delen må markeres med ekstra blod. Et blodsporet skal være minst 12 timer gammelt. Det vanlige er at blodsporet legges ut dagen før og er mellom 12 og 24 timer gammelt. Hunden skal føres i ei line som er minst 5 meter lang. Det er ekvipasjen (altså hund og hundefører sammen) som godkjennes.

## Bedømning
Dommeren vil vurderer følgende kriterier:

* Helhetsinntrykket under prøven
* Hundens vilje til å ta an sporet
* Tempo og arbeidsmåte
* Vilje og evne til å arbeide på tap
* Vilje og evne til å samarbeide med fører på en slik måte at det blir en effektiv ekvipasje

I tillegg skal hunden skal vise at den er villig til å følge sporet og på en overbevisende måte følge det. Den skal spore i et tempo som er akseptabelt for en «medfølgande skytter». Ved tap skal den klart vise det og ta seg inn igjen.

Ser hundeføreren at hunden har tap, kan denne hjelpe hunden ved å ta den med tilbake et stykke og sette den inn på sporet igjen. Hunden skal dessuten tydelig markere sporslutt.

## Diskvalifiseringsgrunner
Prøven avbrytes straks diskvalifiserende feil er konstatert. Under prøven skal alle tilstedeværende følge gjeldende regler og bestemmelser og opptre i overensstemmelse med skikk og bruk.

* Manglende evne til å ta an og følge sporet
* Hissig og/eller vimsete arbeid
* Halsing, høylytt piping eller støyende framferd av hund og/eller fører
* Manglende evne til å utrede tap
* Uakseptabelt høyt tempo
* Hund som fører ikke har kontroll over
* Førerens manglende forståelse for hundens arbeid

## Se også
* Ferskspor
* Ettersøkshund
U av Goryeo

**U av Goryeo** (ofte skrevet *Woo*, født 1363?, død 1389) var den 32. konge av det koreanske kongedømmet Goryeo.

## Historisk bakgrunn
På 1200-tallet hadde soldater fra Mongolriket invadert Kina, og etablert Yuan-dynastiet i 1271. Etter en serie mongolinvasjoner, kapitulerte Goryeo til slutt og inngikk en fredsavtale med Yuan-Kina. Samtidig hadde Ming-Kina vokst seg mektig utover på 1300-tallet og hadde begynt å slå tilbake styrker fra Yuan-Kina. På 1350-tallet hadde Goryeo vunnet tilbake sine nordlige områder, deriblant Liaodongregionen.

## Fødsel
Kildene sier at U er sønn av Banya, Shin Don's husholder. Hans navn som barn var Monino (*Buddhas tjener*). På grunn av intens debatt knyttet til hans fødsel, levde han utenfor kongepalasset. Etter Shin Dons død i 1371 flyttet han inn på palasset og fikk navnet *U*. Der ble han erklært som sønn av kong Gongmin og Lady Han.

## Veien til trona
En høyere tjenestemann og militærhelt, Yi In-im, ledet i 1374 en liten anti-Ming fraksjon som drepte kong Gongmin.

Gruppen fikk tronet den 11 år gammel gutten til kong U, som Gongmins etterfølger. Gutten som etter sigende hadde vært født av en slavekvinne. Kineserne var mistenksomme på grunn av Gongmins plutselige og uventede død, og var tvilsomme til legitimiteten til den nye kongen.

## Diplomatiske spenninger
Disse spenningene eksisterte fremdeles da Ming-Kina i 1388, bestemte seg for å sette opp en kommandopost i Ch'ollyeong helt sør på Hamgyŏngslettene.

Goryeos viktigste militære kommandør, general Choe Yeong, konsulterte med general Yi Seong-gye og bestemte at for å redusere trusselen fra Ming-Kina, så skulle anti-Ming fraksjonen fjernes fra makta i hovedstaden Gaegyeong. Choe, støttet av Yi, sørget deretter å fjerne Yi In-im og hans støttespillere i et statskupp, der Choe selv overtok styringen av statsmakta.

## Fall
I Kaesŏng var det stadig flere som mente at Goryeo burde møte den økte trusselen fra Kina med et motangrep og Us rådgivere rådet han til slutt å angripe den mektige Ming-hæren. Mot den allmene oppfatningen, samt i strid med den langvarige Goryeo-praksisen om å ikke angripe nabostater, bestemte kong U seg for å angripe Ming-Kina. I 1388, ble general Yi Seonggye beordret til å tvinge Mingarmeene ut av Koreahalvøya. Generalen fikk større forståelse av Ming-hærens styrke da han fikk kontakt med den ved Amrokelva og tok da en beslutning som skulle komme til å endre koreansk historie. Han visste han hadde støtte blant høytere embedsmenn og i befolkningen, og valgte å returnere til hovedstaden og ta kontroll over kongehuset i stedet for å iverksette et angrep mot de kinesiske styrkene, som han visste trolig ville ødelegge hans egen hær.

Tilbake i hovedstaden overmannet han det kongelige hoffets forsvarere og fikk avsatt og drept general Choe Yeong. Kong U ble avsatt og erstattet av hans sønn kong Chang, men bare ett år senere ble begge forgiftet og døde, og kongetrona ble inntatt av prins Gongyang.

U ble den eneste koreanske kongen som ikke fikk en tittel posthumnt.
Chang av Goryeo

**Chang av Goryeo** (født 1381, død 1389) var den 33. og yngste konge av det koreanske kongedømmet Goryeo. Han var sønn av den forrige kongen, U, som ble tvunget fra trona etter et opprør iverksatt av Yi Seonggye i 1388. Etter hvert som Yi tok kontroll over de militære styrkene, ble Chang fordrevet til øya Ganghwa og erstattet på trona av Gongyang av Goryeo, med den begrunnelsen at Gongyang hadde renere kongeblod i årene.

Chang ble drept i et attentat sammen med sin far (eks-kong U), like etter at Gongyang ble konge. Chang var da ni år gammel.
Gongmin av Goryeo

**Gongmin av Goryeo** (født 1330, død 1374) var den 31. konge av det koreanske kongedømmet Goryeo. Han var andre sønn av kong Chungsuk. I tillegg til flere koreanske navn bar han det mongolske navnet Bayàn Temür (伯顔帖木兒).

## Kunstner
Kong Gongmin er kjent for sine kunstneriske evner og er referert til som en av de beste Goryeo-kunstnerne. Han er også kjent for sine kalligrafiarbeider. Eksempler på hans arbeid er *Cheonsan Daeryeopdo*《천산대렵도(天山大獵圖)》, *Portrett av dronning Noguk*《노국대장공주진(眞)》, *Buddha forlater fjellet*《석가출산상(釋迦出山像)》, *Bilde av Epangpalasset*《아방궁도(阿房宮圖)》, *Hyeonreung Sansudo*《현릉산수도(玄陵山水圖)》, *Dongjabohyeon Yugabaeksangdo*《동자보현육아백상도(童子普賢六牙白象圖)》.

## Trivia
*Det koreanske fjernsynsdramaet *[[Shin Don]]* inneholder en beskrivelse av kong Gongmin.
*Filmen «Ssanghwajeom» var inspirert av flere deler av hans liv.

## Referanser
Chungjeong av Goryeo

**Chungjeong av Goryeo** (født 1337, død 1351) var den 30. konge av det koreanske kongedømmet Goryeo. Han ble tronet 12 år gammel.
Chungmok av Goryeo

**Chungmok av Goryeo** (født 1337, død 1348) var den 29. konge av det koreanske kongedømmet Goryeo. Han var eldste sønn av kong Chunghye og hans mor var Prinsesse Deongnyeong.
Chungsuk av Goryeo

**Chungsuk av Goryeo** (født 1294, død 1339) var den 27. konge av det koreanske kongedømmet Goryeo.

I 1314 overlot kong Chungseon trona til sin sønn, Chungsuk. I 1321 fikk Chungsuk en sønn, Chunghye. Dette fikk den forrige kronprinsen av Goryeo, Öljeitü til å etablere en allianse med Yuankeiser Sidibala, og kong Chungsuk ble deretter internert i 1321. Sidibala ble drept i et attentat i 1323 og Öljeitü's plan ble lagt død.

Kong Chungsuk, ble gitt anledning til å vende tilbake til Goryeo i 1325, og gav videre trona til kong Chunghye i 1330, men han ble gjeninnsatt etter to år fordi Yuan-dynastiet ikke ville anerkjenne han.

Kong Chungsuk døde i 1339.
Hen gjestgiveri

**Hen Gjestgiveri** (etablert som **Hen Jernbanehotell**) er et gjestgiveri ved tettstedet Hen i Ringerike kommune, langs Ådalselva cirka 5 km nord for Hønefoss. Det er et kulturminne fra turismen som skjøt fart i forbindelse med den industrielle revolusjon på siste del av 1800-tallet. Sammen med Hen stasjon, som ligger rett over veien, utgjør bygningene et tidstypisk miljø fra tiden da damptogenes inntreden i norske bygder knyttet seg til resten av Europa gjennom turismen. 

## Eksterne lenker
* Nettsted
Gongyang av Goryeo

**Gongyang av Goryeo** (født 9. mars 1345, død 17. mai 1394) var den 34. og siste konge av det koreanske kongedømmet Goryeo. Han ble avsatt av Yi Seonggye, som etablerte kongedømmet Joseon i 1392.

Gongyang var sjuende generasjons etterkommer fra Sinjong av Goryeo, sønn av Wang Gyun. Han giftet seg med en datter av Prins Changseong, Sunbi av Roh-klanen. I 1389 tvang Yi Seonggyes støttespillere kong Chang til å trekke seg som konge og gav trona til Gongyang. De samme støttespillerne hadde stor innflytelse i Gongyangs korte regjeringstid, og sørget blant annet for å drepe Gongyangs forgjengere, eks-kong U og eks-kong Chang.

Etter drapet på Jeong Mong-ju, den siste viktige støttespiller til Goryeokongene, ble Gongyang avsatt og kongedømmet Goryeo kom til veis ende. Først ble han sendt i eksil til Wonju, deretter til Samcheok der han døde.
Ferskspor

**Ferskspor** er en bruksegenskap som må være bestått ved prøve for at en ekvipasje bestående av hund (ettersøkshund) og hundefører skal bli godkjent som ettersøksekvipasje for skadd hjortevilt (elg, hjort og rådyr) i Norge. For å kunne gå opp til fersksporprøve må først viltsporprøven være avlagt og bestått.

## Forutsetninger
For å bestå fersksporprøve må en ekvipasje kunne spore i minst en halv time sammenhengende på friske spor etter hjortevilt. Prøven skal gjennomføres på barmark, og sporet må være minst en time gammelt når sporingen starter. Hunden skal føres i ei line som er minst 5 meter lang.

## Bedømning
Dommeren vil vurderer følgende kriterier:

* Helhetsinntrykket under prøven
* Hundens vilje til å ta an sporet
* Tempo og arbeidsmåte
* Vilje og evne til å arbeide på tap
* Vilje og evne til å samarbeide med fører på en slik måte at det blir en effektiv ekvipasje
* At hunden ikke viser så stor interesse for annet vilt og tamdyr at den går av sporet

I tillegg skal hunden skal vise at den er villig til å følge sporet og på en overbevisende måte følge det. Den skal spore i et tempo som er akseptabelt for en «medfølgande skytter». Ved tap skal den klart vise dette og ta seg inn igjen.

Ser hundeføreren at hunden har tap, kan denne hjelpe hunden ved å ta den med tilbake et stykke og sette den inn på sporet igjen. Sporingen skal dessuten under en hver omstendighet fortsette på det opprinnelige dyret.

## Diskvalifiseringsgrunner
Prøven avbrytes straks diskvalifiserende feil er konstatert. Under prøven skal alle tilstedeværende følge gjeldende regler og bestemmelser og opptre i overensstemmelse med skikk og bruk.

* Manglende evne til å ta an og følge sporet
* Hissig og/eller vimsete arbeid
* Halsing, høylytt piping eller støyende framferd av hund og/eller fører
* Manglende evne til å utrede tap
* Uakseptabelt høyt tempo
* Hund som fører ikke har kontroll over
* Førerens manglende forståelse for hundens arbeid

## Se også
* Blodspor
* Ettersøkshund
Slaget om Arica

**Slaget om Arica**, også kjent som angrepet og beseiringen av Africa Cape, var et slag under salpeterkrigen. Slaget ble utkjempet den 7. juni 1880 mellom chilenske og peruanske styrker.

Etter slaget om Tacna, som førte til boliviansk tilbaketrekning og at Bolivia trakk seg ut av krigen, stod nå Peru alene i kampen mot Chile. Trangen til å ha en havn i nærheten av styrkene som kunne bringe mat og forsyninger til soldatene og syke og sårede soldater bort fra kampene, var stor.

Dette behovet fikk chilenerne til å oppta sin virksomhet i Tacna-regionen. Den chilenske hæren, ledet av oberst Pedro Lags, angrep derfor de peruanske soldatene sine fortifiseringer Arica Cape. Angrepet bestod hovedsakelig av bajonettangrep fra chilenerne og store deler av de peruanske styrkene. Peruanernes offiser Francisco Bolognesi døde i slaget, som varte i et par timer.

## Referanser


## Eksterne lenker
*
Tell Me Why (Beatles-sang)

**«Tell Me Why»** er en sang av The Beatles, skrevet av John Lennon, men offisielt kreditert Lennon/McCartney. Den ble først utgitt på albumet *[[A Hard Day's Night (album)|A Hard Day's Night]]* som ble utgitt 26. juni 1964 i USA og 10. juli 1964 i Storbritannia. Disse to utgavene av *A Hard Day's Night* har ikke helt likt innhold av sanger.

## Bakgrunn

The Beatles skulle spille inn sin første film A Hard Day's Night og trengte sanger til konsertsekvensen. I 1980 sa Lennon at de trengte en rask sang så derfor bare «klekket» han ut «Tell Me Why» som var inspirert av sanger fremført av fargete jentegrupper. I 1997 sa Paul McCartney at sangen muligens var en av de mange hvor Lennon la inn temaer som hadde basis i de kranglene han hadde med sin daværende kone Cynthia.

## Innspilling

Gruppen spilte inn sangen 27. februar 1964 i Abbey Road Studios. De fikk til et tilfredsstillende resultat på tagning 8. I mellomverset har de med en setning hvor de alle synger i falsett. Et piano høres så vidt, og det er etter all sannsynlighet produsent George Martin som spiller på det.

## A Hard Day's Night filmen

Mot slutten av filmen *A Hard Day's Night*, spiller gruppen en konsert for elleville fans og «Tell Me Why» er blant sangene de mimer til. Opptaket er fra 31. mars 1964 i Scala Theatre i London og blant publikum befant 13-årige Phil Collins seg. Før siste refreng, foretar Ringo Starr en overgangsmarkering og ser man nøye på trommeslageren mens man ser filmen, legger man merke til at han bruker begge trommestikkene samtidig på hvert slag (det samme gjorde han også i overgangsmarkeringene i Help!).

## Musikere og instrumenter

*John Lennon: akustisk gitar, vokal
*Paul McCartney: bass, harmonivokal
*George Harrison: elektrisk gitar, harmonivokal
*Ringo Starr: trommer
*George Martin: piano

## Annet

*I mono-versjonen høres kun en Lennon-stemme, mens i stereo høres to.
*The Beach Boys har gitt ut en coverversjon på albumet *[[Beach Boys' Party!]]* som ble utgitt i 1965.

## Referanser


## Eksterne lenker
* Sangteksten (presentert på The Beatles' offisielle webside)
Vitenskapsåret 1753

**Vitenskapsåret 1753** er en oversikt over hendelser, prisvinnere, fødte og avdøde personer med tilknytning til vitenskap i 1753.

## Hendelser
### [[Astronomi]]
*20. september - Den svenske Vetenskapsakademiens observatorium i Stockholm innvies.
* Ruđer Boškovićs *De lunae atmosphaera* demonstrerer mangelen på atmosfære på månen.

### [[Botanikk]]

*1. mai - Carl von Linné publiserer *[[Species Plantarum]]*, noe som anses å være begynnelsen på den vitenskapelige klassifiseringen av vekster.

### Medisin
* James Lind publiserer den første utgaven av *[[A Treatise on the Scurvy]]* (selv om den fikk liten oppmerksomhet på den tiden).

### Teknologi
*Benjamin Franklin finner finner en lynavleder, en naturlig videreføring av hans drakeksperiment i 1752.

*George Semple bruker kalkmørtelsement ved gjenoppbyggingen av Essex Bridge i Dublin.

## Prisvinnere
*Copleymedaljen: Benjamin Franklin, amerikansk naturforsker, politiker og oppfinner. Undertegner av Declaration of Independence.

## Fødsler

|-
|rowspan=2|August || 6. || François Levaillant || fransk || ornitolog ||align=center|71 ||align=center|1824 || 
|-
|12. || Thomas Bewick || britisk || xylograf, tegner og ornitolog ||align=center|75 ||align=center|1828 || 
|}
*26. mars - Benjamin Thompson, amerikansk fysiker og oppfinner (død 1814)
*28. april - Franz Karl Achard, tysk kjemiker (død 1821)
*13. mai - Lazare Carnot, fransk ingeniør og matematiker, far til Nicolas Léonard Sadi Carnot (død 1823)
*13. juni - Johan Afzelius, svensk kjemiker (død 1837)
*3. august - Charles Stanhope, 3. jarl av Stanhope, britisk vitenskapsmann (død 1816)

## Dødsfall
*11. januar - Hans Sloane, britisk samlere og naturforsker, grunnlegger av British Museum (født 1660)
*12. mai - Nicolas Fatio de Duillier, sveitsisk matematiker (født 1664)
*6. august - Georg Wilhelm Richmann, tysk fysiker (født 1711)
*17. august -  Olof Torén, svensk botaniker, en av Linnés elever (født 1718)
*Thomas Melvill, skotsk naturfilosof (født 1726)


LeVaillant.jpg|François Levaillant(1753–1824)
Bewick_Thomas_1753-1828.png|Thomas Bewick(1753–1828)


## Referanser


## Se også
I’ll Be Back (Beatles-sang)

**«I'll Be Back»** er en sang av The Beatles, skrevet av John Lennon, men offisielt kreditert Lennon/McCartney. Sangen ble først utgitt av 10. juli 1964 på albumet *[[A Hard Day's Night (album)|A Hard Day's Night]]*. I USA ble den utgitt 15. desember 1964 på albumet *[[Beatles '65]]*.

## Bakgrunn

Lennon var inspirert av akkordene til en sang med Del Shannon, som muligens var «Runaway» som ble en hit i 1961. McCartney uttalte i 1997 at sangen først og fremst var Lennons ide, men at de skrev den ferdig sammen.

## Innspilling

Det nærmet seg deadline for å bli ferdig med albumet *A Hard Day's Night* og EP'n *Long Tall Sally*. Så etter å ha gjort seg ferdig med raske sanger som «Matchbox», «I'll Cry Instead» og «Slow Down», tok de seg en pause før de roet ned tempoet med «I'll Be Back». Seksten tagninger ble innspilt før de var ferdige og det som gjensto var George Harrisons akustiske sologitar som ble lagt på.

Tagning to var i elektrisk besetning og gikk i valsetakt. Den ble brutt i mellomverset og årsaken blir nevnt av Lennon selv der han erklærer at det er for vanskelig å holde den høye tonen lenge. I tagning tre går de over til 4/4 takt, men fortsatt med elektrisk besetning. Lennon slurver litt med vokalen et sted og følgelig ler han litt, mens Ringo Starr slo litt feil mot slutten, men uten at han kom ut av det. Både tagning 2 og 3 ble utgitt på *[[Anthology 1]]*.

«I'll Be Back» ble aldri spilt av gruppen på offentlige konserter.

## Musikere og instrumenter

*John Lennon: akustisk gitar, vokal
*Paul McCartney: bass, harmonivokal
*George Harrison: akustisk gitar solo
*Ringo Starr: trommer

Sangteksten (presentert på The Beatles' offisielle webside).

## Referanser
Wonjong av Goryeo

**Wonjong av Goryeo** (født 1219, død 1274) var den 24. konge av det koreanske kongedømmet Goryeo. Han kom til trona ved hjelp av var Kublai-khan. I hans regjeringstid ble Goryeo underordnet det mongoletablerte Yuan-Kina.

Han var den siste Goryeo-hersker som benyttet «tempelnavn» før skikken ble gjenopptatt av kongedømmet Joseon. Før dette benyttet Gorueo-monarkene «chung» (lojalitet), etter krav fra Kublai-khan.

I 1269 gjennomførte militærlederen Im Yon et statskupp for å fjerne Wonjong. Kublai Khan sendte 3000 soldater for å slå ned opprøret. Wonjong var eldste sønn av den forrige kongen, Gojong.
Gojong av Goryeo

**Gojong av Goryeo** (født 1192, død 1259) var den 23. konge av det koreanske kongedømmet Goryeo.

Gojongs regieringstid huskes kanskje best for mongolinvasjonene av Korea, en serie invasjoner fra Mongolriket som ønsket å erobre Goryeo. Det hele endte med en fredsavtale i 1259. Den reelle makten under kong Gojong lå hos Choe-familiens militærregime.